Na temelju članka 35.Zakona o lokalnoj i područnoj (regionalnoj) samoupravi NN broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15,123/17  i članka 31.Statuta Općine Lovreć(«Službeni glasnik općine Lovreć» broj 02/13) Općinsko vijeće općine Lovreć na sjednici održanoj 23. listopada 2020. godine donosi

**ODLUKU**

**o dodjeli stipendija studentima**

**I. OPĆE ODREDBE**

Članak 1.

Ovom Odlukom o dodjeli stipendija studentima sa područja Općine Lovreć ( u daljnjem tekstu: Odluka) uređuju se uvjeti, postupak i mjerila za dodjelu stipendija, zaključivanje ugovora o međusobnim pravima i obvezama i načinu isplate stipendije, prestanak prava na stipendiju, uvjeti za nastavak korištenja onim korisnicima kojima je to pravo prestalo, dodjela nagrade za polaganje završnog ispita za prvostupnike i nagrada za diplomiranje studentima.

Članak 2.

Sredstva za isplatu stipendija osiguravaju se u proračunu Općine i iznose 600,00 kuna mjesečno po studentu.

**II. POSTUPAK I MJERILA ZA DODJELU STIPENDIJA**

Članak 3.

Stipendija se dodjeljuje samo za vrijeme trajanja redovitog/izvanrednog školovanja studenta što je utvrđeno statutom ustanove u kojoj student pohađa nastavu.

Stipendije se dodjeljuju za svaku akademsku godinu posebno u razdoblju od 01.10. jedne kalendarske godine do 31.07. naredne kalendarske godine (10 mjeseci). Za svaku akademsku godinu raspisati će se Javni poziv za dodjelu stipendija.

Studentima poslijediplomskog studija sa područja Općine Lovreć dodijeliti će se stipendija pod uvjetom da su redovni/izvanredni studenti i da nisu u radnom odnosu, uz ostale uvjete iz članka 5. ove Odluke.

Članak 4.

Javni poziv za dodjelu stipendija raspisuje Općinski načelnik tijekom mjeseca studenog.

Javni poziv se objavljuje u javnom glasilu, a obvezno sadrži sljedeće elemente:

-opće uvjete i mjerila za dodjelu stipendija

-naziv tijela kojem se podnose prijave

-rok za podnošenje prijava

-popis dokumenata koju treba priložiti prijavi

-rok u kojem će biti objavljeni rezultati natječaja

-visinu stipendije

-druge značajne podatke za provođenje postupka

Članak 5.

Pravo sudjelovanja na natječaju za dodjelu stipendija imaju samo studenti koji ispunjavaju sljedeće uvjete:

-da su državljani Republike Hrvatske

-imaju neprekidno prijavljeno prebivalište najmanje godinu dana na području Općine Lovreć (zadnja godina)

-da su redoviti/izvanredni studenti upisani na preddiplomskim sveučilišnim studijima, diplomskim sveučilišnim studijima, integriranim preddiplomskim i diplomskim sveučilišnim studijima, kratkim stručnim studijima, preddiplomskim stručnim studijima i specijalističkim diplomskim stručnim studijima

-da su mlađi od 28 godina

- da nije korisnik druge stipendije ili bilo koje druge novčane potpore koja ima karakter stipendije,

-da je redovni/izvanredni student

-da ne ponavlja godinu za koju traži stipendiju

-za izvanredne studente da su nezaposleni

Članak 6.

Dokumentacija koja se dostavlja nakon objave natječaja je sljedeća:

-zamolba za dodjelu stipendije

-uvjerenje ili potvrdu obrazovne ustanove ( fakulteta) da predmetnu godinu upisuje prvi put,

-izjava studenta da nije korisnik druge stipendije ili bilo koje druge novčane potpore koja ima karakter stipendije,

-uvjerenje o prebivalištu studenta

-IBAN broj žiro računa otvorenog na ime studenta i

-potvrda sa HZZ ( Hrvatskog zavoda za zapošljavanje ) da su u evidenciji nezaposlenih (za izvanredne studente)

Članak 7.

Nakon provedenog natječajnog postupka Pročelnik Jedinstvenog upravnog odjela donosi Rješenje za svakog podnositelja zahtjeva.

Na dostavljeno Rješenje svaki podnositelj zahtjeva, ukoliko je nezadovoljan rješenjem ima pravo na prigovor u roku 8 dana od dana primitka Rješenja.

Nakon provedbe natječaja sa korisnicima stipendija se zaključuje ugovor.

Članak 8.

Računovodstvo se zadužuje da stipendije studentima uplaćuje na priloženi IBAN broj žiro računa otvorenog na ime studenta do 15. u tekućem mjesecu za prethodni mjesec.

**III. GUBITAK PRAVA NA STIPENDIJU**

Članak 9.

Student koji je korisnik stipendije gubi pravo na istu ukoliko se utvrde sljedeće činjenice:

-da je pravo ostvario na temelju neistinitih i nepotpunih podataka

-da je postao korisnik druge stipendije ili bilo koje druge novčane potpore koja ima karakter stipendije,

-svojevoljno prekine školovanje ili promijeni studij, a o tome u vremenskom roku od 30 dana ne obavijesti davatelja stipendije

-da je promijenio mjesto prebivališta,

-da je zasnovao radni odnos.

Ukoliko se utvrdi da je student primao stipendiju neosnovano tj. mimo utvrđenih kriterija iz ove Odluke ili je ta prava izgubio zbog okolnosti iz stavka 1. ovog članka student je dužan vratiti sav neosnovano primljen iznos na ime stipendije od dana nastanka činjenice zbog koje gubi pravo na istu.

Ako je korisniku zbog bilo koje utvrđene činjenice sukladno ovoj Odluci prestalo pravo na stipendiju, a steknu se ponovo uvjeti za nastavak korištenja stipendije o tome odlučuje Općinski načelnik na zahtjev korisnika posebno odlukom.

U slučaju da korisnik općinske stipendije prekine postojeći studij i upiše novi studij nema pravo na novu stipendiju za onoliko vremena koliko je bio korisnik općinske stipendije po prethodnom studiju.

**IV. NAGRADA ZA ZAVRŠETAK STUDIJA**

Članak 10.

Studentima koji imaju prebivalište na području Općine Lovreć, a daju završni ispit na preddiplomskom studiju ili diplomiraju na diplomskom studiju dodijeliti će se novčana nagrada u iznosu od 1.000,00 kuna.

-kopiju Uvjerenja ili Potvrde o diplomiranju ili davanju završnog ispita uz predočenje originala Uvjerenja ili Potvrde o diplomiranju

-kopiju IBAN-a tekućeg ili žiro računa te

-kopiju osobne iskaznice

**V. PRIJELAZNE I ZAVRŠNE ODREDBE**

Članak 11.

Ova Odluka stupa na snagu osnog dana od dana objave u Službenom glasniku Općine Lovreć.

Danom stupanja na snagu ove Odluke prestaje važiti Odluka o jednokratnoj novčanoj naknadi studentima (Službeni glasnik Općine Lovreć broj 02/19).

REPUBLIKA HRVATSKA

SPLITSKO-DALMATINSKA ŽUPANIJA

OPĆINA LOVREĆ

OPĆINSKO VIJEĆE

KLASA: 021-05/20-01/16

URBROJ:2129-04-02-20-1

Lovreć, 23.10.2020. godine

**PREDSJEDNIK**

Bogoslav Džaja